cyanic-selkie/wikianc huggingface dataset:
John J. Pershing
Militær karriere
Da han ankom Frankrike, fant han ut at Ententen hadde til hensikt å sende de amerikanske styrkene til fronten med det samme. Pershing gikk ikke med på det. Han ville først stille opp med en godt forberedt enhet som hadde egenstendig ansvarsområde og ledelse. Han kunne så i 1918 sette inn 500.000 soldater i de første større operasjoner på de vesteuropeiske slagmarkene, og etterhvert ble styrkene forsterket. Pershings soldater fikk sine første erfaringer med større kamphandlinger ved Cantigny, Château-Thierry, Bois Belleau og Soissons. Pershing ledet offensiver ved Saint-Mihiel og i Argonnene, som bidra til at tyskerne i løpet av sommeren ble drevet tilbake fra områdene de hadde erobret siden våren.
Kort etter krigen ble Pershing utsatt for kritikk for at han på krigens siste dag hadde tillatt et planlagt angrep på de tyske stillinger, selv om det allerede var avtalt at våpenstillstand skulle inntre kl. 11 den 11. november 1918. Det var dermed ingen gevinst i dette angrepet, og de erobrede områder ble senere gikk tilbake til tyskerne. Han måtte svare for sin beslutning for en undersøkelseskommisjon av høyere offiserer. Under utspørringen bemerket en offiser: «De var som et barn som hadde fått leketøy å leke med, og som visste at de en dag måtte gi dem fra seg igjen. Altså lekte de med dem helt til aller siste dag.» Men ettersom Pershing var omgitt av en viss heltemytos, fikk ikke denne undersøkelsen noen egentlige konsekvenser for ham.
Pershing ble sett på som en læremester og forbilde for neste generasjon av generaler som ledet den amerikanske hæren i Europa under andre verdenskrig. Denne neste generasjon besto blant annet av George C. Marshall, Dwight D. Eisenhower, Omar Bradley, Lesley J. McNair, George S. Patton og Douglas MacArthur.
Etter verdenskrigen ble han nevnt som en mulig republikansk presidentkandidat ved presidentvalget i 1920. Ettersom han ikke hadde noen sterk lyst til dette vervet, og han uansett av flere innflytelsesrike partimedlemmer ble ansett for å stå demokratene for nær, ble til slutt Warren G. Harding nominert. Pershing fortsatte på sin militære karriere.
General Pershing, som da var firestjerners general, ble den 3. september 1919 den eneste offiser som «i levende live» som noensinne (2019) ble forfremmet til den høyeste mulige grad i United States Army — General of the Armies. Det er kun én annen offiser i USAs historie som har hatt samme grad, George Washington. I 1921 ble han Chief of Staff of the Army etter Peyton C. March. Han forble i tjeneste til 1924.
I 1931 publiserte han boken My Experience on the World War, som i 1932 gav ham «Pulitzerprisen for historie». Den 7. august 1946 mottok han Kongressens gullmedalje.
Pershing døde 15. juli 1948 av koronar hjertesykdom i Walter Reed Army Medical Center i Washington, D.C. Han ble begravet på æresgravlunden i Arlington.
Sciocharis
Sciocharis er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).
John J. Pershing
Ettermæle
General Pershings kjente sitat «Time will not dim the glory of their deeds» er å finne på en av veggene i det nye besøkssenteret på den amerikanske kirkegården ved Omaha Beach i Normandie.
Sciocharis
Utseende
Små, slanke kortvinger. Hodet er stort og avsnørt fra kroppen ved en smal «hals». Dette er imidlertid ikke så utpreget som hos mange andre smalkortvinger.
John J. Pershing
Ettermæle
Både de ballistiske missilene i MGM-31 Pershing-serien og den tunge stridsvognen M26 Pershing er oppkalt etter ham.
Sciocharis
Utbredelse
Slekten er utbredt i Nord-, Mellom- og Sør-Amerika.
Dettifoss
To andre fosser ligger i nærheten i samme elv; Selfoss og Hafragilsfoss.
Will Wright
William Ralph Wright (født 20. januar 1960 i Atlanta i Georgia, USA) er en amerikansk videospilldesigner og grunnlegger av spillutviklingsselskapet Maxis, nå en del av Electronic Arts.
I begynnelsen av 1980-årene brukte han så mye tid på å spille at han bestemte seg for å skape sitt eget spill. Raid on Bungeling Bay kom ut på Commodore 64 i 1984. Han etablerte i 1987 spillselskapet Maxis sammen med investoren Jeff Braun.
Han er mest kjent for å ha skapt de populære videospillene Sim City og The Sims. Wrights designfilosofi har dessuten blitt utforsket i spillene SimEarth (1990), SimAnt (1991), SimCity 2000 (1993) samt SimCopter (1996). Den 4. september 2008 ble livssimulasjonsspillet (evolusjonsspillet) Spore lansert.
Kristian M. Gylstad
Kristian Martinsen Gylstad (født 23. september 1893, død 21. april 1966) var en norsk skytter og gårdbruker fra Trøgstad i Østfold.
Kråkesølv
Kråkesølv har flere betydninger:
Tempelet i Idfu
Tempelet i Idfu (Edfu) er en tempelruin fra oldtidens Egypt som var tilegnet falkeguden Horus og ligger på vestbredden av Nilen i byen Idfu. I gresk-romersk tid var denne byen kjent som Apollonopolis Magna etter Horus som tilsvarte guden Apollon. Komplekset er et av de best bevarte templer i Egypt, og ble bygd i den ptolemeiske periode, en gang mellom 237 og 57 fvt. Inskripsjonene på tempelets vegger har gitt viktig informasjon om språk, myter og religion for den gresk-romerske perioden i oldtidens Egypt. Særskilt tempelets bygningstekster har «gitt detaljer om dets konstruksjon, og også bevart informasjon om de mytiske fortolkningene av dette og alle andre templer som Skapelsens øy.» Det er også «viktige scener og inskripsjoner av Det hellige drama som er knyttet til den eldgamle konflikten mellom Horus og Seth.» De er oversatt av det tyske Iduf-prosjektet.
Historie
Idfu var et av flere templer som ble bygd i løpet av ptolemeisk tid. Andre tempelkomplekser var Dendera, Esna, Kom Ombo og File (Philæ). Størrelsen på tempelet i Idfu reflekterer den relative framgang som eksisterte i samtiden. Det nåværende tempelet, som ble påbegynt «den 23. august 237 f.Kr., besto innledningsvis av søylehall, to tverrgående haller, og en helligdom som et midtskip omgitt av kapeller.» Bygningen ble påbegynt under kongedømmet til farao Ptolemaios III Euergetes og ble fullført i 57 f.Kr. under Ptolemaios XII Auletes. Det ble reist på sted hvor det sto et tidligere og mindre tempel som også var dedikert Horus, skjønt den tidligere strukturen var orientert øst-vest framfor nord-sør som ved ptolemeiske tempelet. En pylon, monumentalt inngangsparti, ligger rett øst for det nåværende tempelet. Hentydninger i inskripsjoner indikerer et byggeprogram under herskerne fra det nye rike (19. dynasti); Ramses I, Seti I og Ramses II.
Et indre kammer for Nektanebos II, en levning fra en tidligere bygning, er bevart i den indre helligdommen, og som står alene mens tempelets midtskiphelligdom er omgitt av ni kapeller.
Tempelet i Idfu er bortimot intakt og et meget godt eksempel på oldtidens egyptiske tempel. Tempelets arkeologiske betydning og ved at det relativt godt bevart har gjort det til et turistmål i Egypt. De mange lystbåtene med turister som går opp og ned Nilen har ofte stopp her. I 2005 fikk tempelet et tillegg i form av et besøksenter og en parkeringsplass. I 2006 ble det åpnet for et sofistikert lyssystem for å tiltrekke seg besøkende om kvelden til lysshow ved tempelet.
Religiøs betydning
Tempelet i Idfu er det største tempelet som er dedikert til Horus og til Hathor av Dendera. Det var et senter for flere festivaler hellige for Horus. Hvert år «reiste Hathor sørover fra sitt tempel ved Dendera for å besøke Horus ved Idfu, og denne hendelsen markerte deres hellige bryllup som var anledningen for en stor festival og pilegrimsreise.»
Innflytelse på britisk arkitektur
Tempelet i Idfu har vært modell for Temple Works, «tempelarbeidene», i Holbeck, en bydel i Leeds. Denne britiske bygningen, en tidligere linmøllefabrikk, har en fasade som har etterlignet søylehallen i Idfu meget bevisst.
Metal Magic
Metal Magic er det første albumet fra heavy metal-bandet Pantera, som ble gitt ut i 1983. I likhet med de neste tre utgivelsene fra bandet var musikkstilen rettet mer mot hard rock/heavy metal-stilen man finner i KISS og Van Halen, og ikke den groove metal-stilen bandet senere, på 1990-tallet, ble kjent for å spille. Albumet ble gitt ut på bandets eget plateselskap, Metal Magic, og produsert av Jerry Abbott (under aliaset «The Eldn»), en kjent låtskriver og plateprodusent, som også er Dimebag Darrell og Vinnie Paul sin far.
Personell
Albumet har også noen få keyboard-deler som det er ukjent hvor stammer fra.
Isak Hegerberg
Isak Harald Hegerberg (født 8. februar 1924 i Kvenvær i Sør-Trøndelag, død 10. desember 2007 samme sted) var en norsk kjøpmann og politiker (H).
Han vokste opp på Monsøya i ytre Kvenvær utenfor fast-Hitra som sønn av Peder Hegerberg og Ingeborg Aune. I sin ungdom var han fisker. Han giftet seg i 1946 med Ingrid Jensen og overtok svigerfarens landhandel med post- og dampskipsekspedisjon på Valen på Monsøya, som de drev i 40 år. De utvidet også forretningen med fiskemottak og tangmelproduksjon. I 1983 flyttet de til Stein (Stene) i Kvenvær, hvor de drev dagligvareforretning i 17 år.
Hegerberg var medlem av kommunestyret i 24 år, først i Kvenvær, fra 1964 i sammenslåtte Hitra kommune. Han var Hitras ordfører 1968–1971 og 1976–1981. Han var også medlem av Sør-Trøndelag fylkesting i to perioder.
Sortland Rockeklubb
Sortland Rockeklubb (SRK) er en konsertarrangør og paraply for det lokale rockemiljøet på Sortland. Rockeklubben ble dannet i 2002 og sprang ut av de 3 unge rockebandene som var aktive i byen på det tidspunktet. Klubben ble startet av bandenes medlemmer for å få anledningen til å spille konserter selv.
I dag har SRK en mer permanent drift, og langt flere involverte. Klubben samarbeider tett med Sortland Kommune og kommunen har i tillegg vært med å støtte klubben økonomisk. Medlemstallet ligger nå på omtrent 60 og det er til enhver tid om lag 20 aktive band i miljøet. SRK arrangerer konserter i alle sjangre, og klubben stod i spissen for å skaffe øvingslokaler for ungdom i Vesterålen. I tillegg til å sette opp konserter for både lokale band og turnerende artister arrangerer klubben også Blabla-festivalen, som er en alternativ musikkfestival. Den er også involvert i Nature Aids musikkfestival på Sortland.
En av klubbens grunnleggere, Øystein Bjørstad Lindbeck, mottok i 2018 Spellemannsprisen «Årets Takk», basert på hans mangeårige arbeid med å involvere musikkinteressert ungdom fra Vesterålen i SRK.
Band som har tatt del i Sortland rockeklubb gjennom tidene
Noen av disse bandene har holdt på lengre enn andre, og har skaffet seg et rykte i musikkbransjen.
2002–2003 er nå oppløst, men i løpet av det knappe året Cataleptic var aktivt spilte de 21 konserter
Medlemmene i Iskald er: Aage Krekling (trommer), Lars Johannessen (gitar), Simon Larsen (gitar/vokal) og René Zonneveld (bass).
Medlemmene i Quiritatio er: Fredrik Hartvigsen (vokal), Stig Krig Vågbø (bass/vokal), Tor-Håkon Gabriel Håvardsen (trommer), Andreas Frivåg (gitar), Øyvind Berg (gitar/vokal).
Peer Nic er en singer/songwriter.
2019 «Forever Lost» (Singel)
2019 Highlands/Lowlands (Album)
2001-2005 er nå oppløst, men var aktive bidragsytere i miljøet. Bandet vant Rock mot Frafløtting i 2004 og kom på andreplass på Rock Mot Rus i 2005.
Margrethe Sandvand
Margrethe Sandvand (født 19. august 1973 i Busan, Sør-Korea) er designeren bak «nasjonaldrakt for koreansk adopterte i Norge». Hun ble adoptert til Norge i 1977, hennes koreanske navn var da Jung Hyun Ok. Hun vokste opp på en bondegård i Flekkefjord, men er nå bosatt i Oslo.
Apné
Apné (engelsk (am): apnea, engelsk (br): apnoe, gresk απνοια, fra α-, nektende, πνεειν, å puste) er et teknisk begrep for suspensjon av ekstern pusting.
Apne, eller apnoea, betyr ikke pust og brukes i medisinsk terminologi om grader av pusteproblemer, særlig om søvnapne, ufrivillig pustestopp under søvn, men omfatter teknisk sett alle typer pustestopp, også når man frivillig «holder pusten», ved inntak av medikamenter, mekanisk (ved kvelning), som en konsekvens av nevrologisk sykdom eller traume eller at luftveiene tetter seg av annen årsak.
Ved en sentral apné brukes ingen av pustemusklene og volumet av lungene forblir uforandret. Avhengig av luftveienes tilstand kan det enten være flyt av gasser mellom lungene og blodet. Gassutveksling internt mellom lungene og blodet samt cellepusting er ikke påvirket.
Ved en obstruktiv apné arbeider musklene kraftig i et forsøk på å puste, som regel med dårlig resultat.
Hans Huitfeldt Riddervold
Hans Huitfeldt Riddervold (1927–80) var en norsk avistekniker og direktør for Aftenposten og Schibsted på 1970-tallet.
HMS «Svensksund» (1891)
HMS «Svensksund» var en 2. klasse kanonbåt i den svenske flåten som ble sjøsatt den 30. september 1891. Fartøyet medvirket i Andrées ballongferd i 1897, og hjemførte levningene etter deltakerne i 1930. Skipet deltok som troppetransportskip under den svenske ekspedisjonen til Åland i 1918.
At War with Satan
At War with Satan er det engelske black metal bandet Venoms tredje utgivelse.
Musikkalbumet ble utgitt på Neat Records 16. mars 1983.
Vinge (insekt)
Vingene (alae) finnes på mellom og bakbrystet, ett par på hvert segment, tilsammen har insekter dermed fire vinger. Men selv om dette gjelder de aller fleste artene, finnes det insekter som bare har ett par vinger eller tilbakedannede (ikke utviklet) vinger. Vingene kan være med eller uten hår eller skjell, være gjennomskinnelige eller læraktige og tykke.
Navnet på de fleste insektordener ender på ''.. ptera (fra gresk: pteron), og betyr vinge''.
Vinger finnes bare hos de fullt utviklede insektene
Larver og nymfer mangler fullt utviklede vinger. Funksjonelle vinger er først ferdig utviklet (og synlige) etter at insektet har nådd sitt voksne stadium (imago). Flygedyktige vinger dannes i løpet av larve- og nymfestadiene.
Hos larver dannes de under huden som usynlige anlegg, som under puppestadiet vokser til fullt utviklede vinger og får sin endelige form.
Hos nymfer dannes de gradvis for hvert hudskifte og vokser synlig utvendig på kroppen, slik at vingene under nymfens siste hudskifte er ferdig utviklet.
Et spesielt fenomen finner sted hos døgnfluer, som har et subimagostadium, der det finnes flygedyktige vinger også i «nest siste» stadium, et mellomstadium mellom nymfe og voksen.
Utseende
Størrelsen variere mye. Noen har fire like store vinger, som hos øyenstikkere, andre har for eller bakvinger som er forskjellige. Vanligst er det at forvingene er størst. Det normale er at under flyging arbeider vingene som en stor vinge (et organ), men hos øyenstikkere arbeider vingene mer eller mindre i utakt.
Funksjonelle vinger
Gjennomskinnelige vinger (hyaline) finnes hos de aller fleste. Noen vingeoverflater er gjennomskinnelige og irisiderende som gjør at lyset brytes i alle regnbuens farger. Vingene kan være med eller uten små fine hår (pubscense), og ofte er det fine små hår, særlig i bakranden av vingen.
Sommerfugler har skjell som kan være fargerike, vårfluer har kraftige hår.
Dekkvinger
Dekkvinger (elytra) er tykke ugjennomskinnelige forvinger. De består av samme materiale som hudskjelletet kutikula. Navnet kommer av at de kun dekker (beskytter) bakvingene som ofte er funksjonsdyktige flygevinger. Hos biller kan dette være en nyttig funksjon, å beskytte flygevingene, ettersom de kryper rundt på mange ulike steder. Ulempen er at disse vingene ikke er brukbare til å fly med. Under flyging holdes disse dekkvingene skrått opp og ut fra kroppen. Vanligvis har mange biller forholdsvis store bakvinger som brettes sammen under dekkvingene i hvile. Gullbassene (Scarabidae) har små åpninger på siden av kroppen, i underkant av dekkvingene, slik at de kan fly med lukkede dekkvinger.
Halvdekkvinger (hemielytra) finner vi hos tegene. Disse er delvis tykke dekkvinger, men har en gjennomskinnelig membran lengst ut.
Ribbenettet
1bs = første basacelle
2bs = andre basalcelle 1dc = første discal celle 2dc = andre diskalcelle h = humeral tverribben RS = er radialgreinens første forgreining r = den første (lengst fram) tverribbe mellom to radialforgreininger (R1 og R2) s = den andre tverribbe mellom to radialforgreininger (R1-2 og R4-5) m = tverribbe mellom to medialforgreininger m-cu = er tverribben mellom medialribben og cubitusribben ]]
Det er seks viktige årer (hovedribber), som er utgangspunkt for alle insektvingers ribbenett. (Se figur) Men hver ribbe kan ha en eller flere forgreininger, slik at det kan være langt flere enn seks ribber som når helt ut til vingekanten.
Costaribben (costa), ligger foran (i framkanten) av vingen og forkortes C., den har ingen greiner.
Subcostaribben (subcosta) ligger tett bak og forkortes Sc., kan ha 2 greiner.
Mediaribben (media), forkortes M., kan ha opptil 5 greiner.
Cubitusribben (cubitus), forkortes Cu., kan ha 2 eller 3 greiner.
Kristoffer Flesaker
Kristoffer Flesaker (født 21. mars 1897, død 17. juni 1965) var en norsk skytter og gårdbruker fra Fiskum. Han ble skytterkonge på Landsskytterstevnet i Trondheim i 1930.
Vinge (insekt)
Ribbenettet
Analribben (analus) som er lengst bak og forkortes A., det kan være 2 eller 3 analribber.
Mellom disse ribbene finnes det etter et mer eller mindre gitt mønster av tverribber, som danner lukkede celler. Vanligvis finnes det et par basalceller, en diskalcelle, en analcelle og så videre. Disse cellene har navn etter den ribbe de har i forkanten av seg.
Vena spuria
Vena spuria er en karakteristisk «falsk åre» i vingene hos familiegruppen blomsterfluer. Den «falske åren» finnes omtrent midt i vingen, denne åren henger ikke sammen med resten av vingeårenettet. Vingene hos blomsterfluer er som oftest glassklare, men kan ha noen eller flere mørke flekker.
Folder og utvidelser
Noen har en eller flere små folder eller tungeformede utvidelser bak på bakvingen, nær kroppen. Høyere fluer har flere slike utvidelser, som kan være store og synlige.
Enkelte har en liten fingerlignende fold bak på forvingen, nær kroppen. Slike folder hos flere, blant annet hos broddveps og noen sommerfugler. Denne kan være formet slik at den er med på å koble vingene sammen når de brukes til flygning.
Sammenkobling
Flere insekter har sammenkoblinger mellom fram og bakvingen, et vingekoblingsapparat (frenulum). Det er små kroker, lengre børster eller hemper på bakvingens Costaribbe, og som fester seg i en lås (retinaculum) på framvingen, når insektet flyr. Andre har utvekster eller slik vingefasong at fram og bakvingen hekter seg sammen. Grunnen er at vingene da blir som en stor vinge.
Vingemerke
Vingemerke (pterostigma) finnes hos noen arter på framvingen, i forkanten, og er en markert flekk, omtrent der subcostaribben forenes med costaribben. Merket eller flekken kan være en utvidelse av selve ribben eller en svakt eller tydelig og mørk farget flekk på selve vingemembranen. Ikke alle insekter har et vingemerke.
Nodus finnes hos øyenstikkere og er en liten markert vingeåre i framkanten av vingen.
Axillarpelott
Axillarpelott er en klubbeformet utvekst ved roten (basis) av bakvingen. Ofte er den behåret med korte bøyde hår. Axillarpelott finnes blant annet hos hannene av maurløvearten Myrmeleon bore.
Kvitsøy trafikksentral
Kvitsøy sjøtrafikksentral er en maritim trafikk- og lossentral på Kvitsøy i Rogaland underlagt Kystverket. Den ble åpnet 3. januar 2003 som den fjerde i rekken, etter Horten, Brevik og Fedje.
Fra Kvitsøy kan sentralen kontrollere båter fra Bømlafjorden i nord til Jærens Rev i sør, og er hovedansvarlig for trafikken til og fra Kårstø gassterminal.
Vinge (insekt)
Ikke alle har fire vinger
Kjønnsdimorfisme innebærer at de to kjønnene har forskjellig vingeutvikiling, at hunner  mangler vinger, mens hannene har vinger.
Kvitsøy trafikksentral
Det er mange år siden Kvitsøy hadde egen losbåt, men dirigering og administrasjon av losbåtene i Tananger og på Karmøy foregår nå fra sentralen på Kvitsøy.
Vinge (insekt)
Vingeslag
Målinger er gjort av vingslagene til insekter
Ettersom insekter har ulike antall vingeslag i sekundet vil lyden også være ulik. En mygg vil ha en høy summing, bier og humler brummer mer, nattfly og biller enda noe lavere brumming. Dagsommerfugler er lydløse da de bare har omtrent ti vingslag i sekundet.
Genetisk slektskap
Genetisk slektskap betegner andelen av gener to individer har til felles. Denne forståelsen av slektskap brukes mest innen enkelte arter, men kan med visse forbehold også brukes på tvers av ulike arter.
I arter der ingen individer har mer enn én forelder, fins det en alternativ definisjon, se slektskap (evolusjon).
Førstegradsslektninger
Førstegradsslektninger er slektninger som i snitt har 50 % av arveanleggene felles, altså barn, forelder eller søsken.
Genetisk slektskap innenfor en art
Når man vil beregne slektskapet mellom to individer innen samme art, f.eks. mellom to mennesker, ser man bort fra likheter som deles av alle individer i arten. Strengt tatt betegner altså slektskap andelen av gener som varierer i den aktuelle arten, som to individer har til felles. Dette kan være godt å vite når man hører at man har 98,4 % av genene til felles med sjimpansen, men bare 50 % med storebroren sin. I og med at alle mennesker uansett deler 99,8 % av genene sine, er det totale antallet gener man deler med en bror altså 99,9 %. Men når man ser bort ifra de 99,8 % som man også deler med alle mennesker, har søsken altså 50 % til felles av resten.
Man må skille mellom to grunnleggende forskjellige forplantningssystemer. Slektskap beregnes nokså forskjellig i arter der alle individer har to foreldre, og i arter der noen individer kun har én forelder. Mennesket hører som kjent til den første kategorien.
Arter der alle individer har to foreldre
Hver gang en eggcelle befruktes av en sædcelle, blandes de to cellenes gener. Individet får dermed nøyaktig halvparten av genene sine fra hver av foreldrene. Slektskapet mellom to personer blir derfor halvert med hver generasjon som ligger mellom dem. (Mutasjoner minsker slektskap ytterligere, men ses bort ifra her.) Med dette som utgangspunkt kan man regne ut det genetiske slektskapet på følgende måte:
Noen av slektskapsbrøkene er nøyaktige (barn deler alltid halvparten av sine gener med sine foreldre). Andre er derimot gjennomsnittsverdier: Søsken deler også halvparten av sine gener med hverandre, men bare i gjennomsnitt. For et konkret søskenpar kan det genetiske slektskapet variere mellom 0 og 100 % (hvorav ytterpunktene er forsvinnende usannsynlige). Man ser videre at slektskap er symmetrisk, dvs. en bestemor er like mye i slekt med sitt barnebarn som dette barnebarnet er med sin bestemor.
Arter der noen individer har én forelder
I arter med såkalt haplo-diploid kjønnsbestemmelse fungerer slektskap på en nokså annen måte. I disse artene har alle hunner to foreldre og er dermed diploide (får et dobbelt sett med kromosomer). Hannene klekkes derimot fra ubefruktede egg og har derfor kun mødre. De er haploide, dvs. har kun et enkelt sett med kromosomer.
Denne formen for kjønnsbestemmelse er mest utbredt blant vepser (bier, maur, veps osv.), men fins også i andre grupper (f.eks. noen biller). Dermed må den sies å være nokså vanlig, fordi den forekommer i minst 120 000 arter (10 % av alle dyr).
Her er ikke alle slektskapsforhold symmetriske. Mens f.eks. en hann er 100 % beslektet med sin mor, er hun kun 50 % beslektet med ham. Grunnen til dette er at hannen har kun halvparten så mange gener som moren. Mens alle hans gener finnes i moren, finnes kun halvparten av hennes gener i sønnen.
Videre avhenger som sagt resultatet av hvilket kjønn man har. Til slutt kan man peke på at en hunn er nærmere beslektet med sine søstre enn med sine egne barn. Dette er en av hovedårsaken til at sosialitet er så vanlig blant dyr med haplo-diploid kjønnsbestemmelse: Hunnene (arbeiderne) har faktisk en «fordel» (genetisk sett) av å la være å få avkom selv, hvis moren (dronningen) fortsetter med å få mer avkom (se også slektskapsseleksjon).
Genetisk slektskap mellom ulike arter
Det er også mulig å bruke det samme målet på slektskap på tvers av arter. I dette tilfellet bruker man samtlige artens gener, ikke bare de som varierer innen arten. Metoden som brukes i dette tilfellet, er vanligvis såkalt DNA–DNA-hybridisering. Ved denne metoden måler man hvor like DNA-strengene fra de respektive artene er. Man må imidlertid være klar over at genetisk likhet ikke nødvendigvis er ensbetydende med evolusjonær slektskap.
Ett tolkningsproblem av genetisk slektskap/likhet mellom arter er at det kan være asymmetrisk: Mengden DNA kan variere sterkt mellom arter. Gitt at én art har lite DNA og den andre mer DNA, vil den førstnevnte være «nærmere beslektet» med den sistnevnte enn den sistnevnte med den førstnevnte. Et annet tolkningsproblem oppstår i det ikke uvanlige tilfellet at gensekvensene endrer seg fortere i én gren av stamtreet enn i en annen. En art på en gren med veldig foranderlige gener vil da ifølge en genetisk slektskapsanalyse være i mindre slekt med andre arter enn stamtreet skulle tilsi.
Aryan Tari
Aryan Tari er en norsk sjakkspiller. Tari ble internasjonal mester i sjakk (IM) 14 år gammel i 2013, og norgesmester i sjakk i 2015. Han ble stormester i 2016, og var da den fjerde yngste stormesteren i verden. . 25. november 2017 ble han, som første nordmann, juniorverdensmester i sjakk.
Tidlige mesterskap
Tari ble norgesmester under 11 år, bare sju år gammel. Senere ble han nordisk mester to ganger og fikk bronse i EM.
Norgesmester i sjakk 2015
I Norgesmesterskapet i sjakk i Oslo i juli 2015 tok Aryan Tari syv poeng på ni runder, og ble med det resultatet norgesmester.
Stormester i sjakk 2016
Aryan Tari ble stormester i sjakk i 2016, 16 år gammel. Det første stormesternappet fikk han 13 år gammel under en åpen turnering på Fagernes, det andre da han deltok i EM for lag høsten 2015 og det siste i samme turnering etter remis mot Tysklands stormester Daniel Fridman.
Juniorverdensmester i sjakk 2017
I VM i sjakk for juniorer i november 2017 oppnådde Aryan Tari 8,5 poeng på 11 runder, og ble med det resultatet juniorverdensmester. Han er eneste nordmann som har vunnet denne tittelen.
Alexander Mørk-Eidem
Han er regiutdannet ved Statens teaterhøgskole i Oslo, hvor han tok sin eksamen i 1998. Han har etter utdanning hovedsakelig vært ansatt som regissør ved større institusjonsteatre i Skandinavia, som Nationaltheatret, Stockholms Stadsteater , Det kongelige teater og Dramaten.
Mørk-Eidem har også hatt roller som skuespiller i blant annet de norske filmene Secondløitnanten og Håp. Han har også i 2000 regissert en TV-versjon av Folk og røvere i Kardemomme by
Alexander Mørk-Eidem er sønn av tidligere stortingsrepresentant og fiskeriminister Bjarne Mørk-Eidem (1936-2022).
Han var mellom 2003 og 2010 gift med den svenske skuespilleren Helena af Sandeberg. Han er nå gift med den svenske skuespilleren og danseren Louise Peterhoff
Pi (andre betydninger)
Pi eller π kan referere til:
Strandrug
Strandrug (Leymus arenarius, tidligere Elymus arenarius) er en flerårig gressart med karakteristiske blågrønne, lange og spisse blader, og et kornstrå med aks som kan minne om rug. Rotsystemet er forgrent og sprer planten som bindeplante langs sandstrender. Høyden er 40-70 cm.
Beskrivelse
Bladene er 8-15 mm brede, spisse ytterst og hule nederst, og kan rulle seg til sylinderformasjon i sterkt sollys for å holde på fuktighet. Bladnervene er relativt grove. Aksene er 15-30 cm høye, og går fra grønt til halmgult i løpet av sommeren. Aksene vokser med 2-4 småaks per ledd på kornstilken.
Utbredelse
Strandrug er blant de mest nøysomme plantene i sandstrender, men plasserer seg likevel gjerne ytterst (mot strandsiden) for å nyte godt av jord som blåser inn over stranden.
Planten vokser langs strender i hele kyst-Norge, samt langs elvebredder i innlandet. I nødsår har strandrug blitt brukt som basis for mel i Norge.
Sverdrupøyene
Sverdrupøyene er en gruppe øyer på vestsiden av Ellesmereøya og utgjør en mindre del av den canadiske øygruppen Dronning Elizabeth-øyene lengst nord i Canada. De største øyene er Axel Heibergs land, Ellef Ringnes' øy og Amund Ringnes' øy. Øyene er ubebodde, bortsett fra en værstasjon på Ellef Ringnes' øy. Administrativt hører øygruppen til Nunavut-området.
Øyene ble gitt navn av den norske oppdageren Otto Sverdrup, som på den andre store ekspedisjonen med polarskuta Fram kartla dette arktiske området i årene 1898 - 1902. Øyene var tidligere kjent og periodevis besøkt av inuitter. På vegne av Norge gjorde Sverdrup offisielt krav på de tre øyene Ellef Ringnes' øy, Amund Ringnes' øy og Axel Heibergs land i 1928. Norske myndigheter viste til å begynne med liten interesse for de tre ugjestmilde øyene og ville først og fremst bruke kravet som en brekkstang i forhandlingene om andre polarområder.
I april 1929 ga norske myndigheter Sverdrup beskjed om at han kunne starte forhandlinger med Canada om en personlig kompensasjon for å frafalle kravet om øyene. 5. november 1930 anerkjente Norge Canadas rett til Sverdrupøyene. Bare 14 dager senere anerkjente Storbritannia Norges rett til Jan Mayen. At Norge ikke sto hardere på kravet om å beholde øyene skuffet Otto Sverdrup stort.
Det canadiske parlamentet betalte til slutt 67 000 dollar for Sverdrups dagbøker og kart. Pengene var også betaling for arbeidet Sverdrup hadde utført i forbindelse med ekspedisjonen. Dagbøkene ble senere tilbakeført til Sverdrups familie, men kartet er sporløst forsvunnet.
Township Rollers FC
Township Rollers Football Club er en fotballklubb fra Gaborone i Botswana og som er kjent som Mapalastina. Klubben ble stiftet i 1961 og har et bittert rivaleri med naboklubben Gaborone United.
Finnkongkeila
Finnkongkeila var et fiskevær i Gamvik kommune i Finnmark.
Fiskeværet lå på den østre delen av Nordkinnhalvøya ved innløpet av Tanafjorden, og ble forlatt i 1944 under tvangsevakueringen av Finnmark. Bosetningen var den eneste i Finnmark som ikke ble gjenoppbygd etter krigen, delvis grunnet rasfare.
Mwai Kibaki
Mwai Kibaki (født 15. november 1931, død 21. april 2022) var en kenyansk økonom og politiker som var Kenyas president fra 2002 til 2013.
Tidlig liv
Han ble født i landsbyen Gatuyaini i Nyeri District, og var den yngste sønnen av kikuyu-bonden Kibaki Gĩthĩnji og Teresia Wanjikũ. Han ble døpt Emilio Stanley av italienske misjonærer i sin ungdom, men brukte det navnet sjelden. Han tilhørte Kenyas største etniske gruppe, kikuyuene, som utgjør 22% av befolkningen.
Han ble utdannet ved Gatuyainĩ School (2 år), Karĩma Mission School (3 år), Mathari Boarding Primary School (mellom 1944 og 1946). Han studerte ved det prestisjefulle Mang'u High School mellom 1947 og 1950 og fikk beste karakter ved siste eksamen. Han var ivrig etter å bli med i hæren etter high school, men på grunn av en avgjørelse i koloni-styresmaktene, ble folk fra samfunn som det Kibaki tilhørte, forhindret fra å bli med i den britiske armé. Han studerte økonomi, historie og statsvitenskap ved Makerere University College i Kampala i Uganda. I 1955 gikk han ut som beste student i sin klasse, og ble deretter tildelt et stipend for å fortsette sine studier i Storbritannia. Han fikk sin grad med særlig utmerkelse i offentlig økonomi (Public Finance) ved London School of Economics.
Kenya African National Union (KANU)
I valget i 1963 ble han valgt som parlamentsmedlem fra Makadara Constituency i Nairobi. Han har vært medlem av parlamentet siden.
I 1969 ble han minister for finans- og økonomisk planlegging, en stilling han innehadde til 1978.
Kibaki valgte så å flytte sin politiske base fra Nairobi til sin hjemby. Han ble gjenvalgt til parlamentet i 1974, denne gang som representant for hjemlige Othaya Constituency. Det samme året rangerte Time Magazine Kibaki blant de 100 med størst potensial som verdensledere. Han ble gjenvalgt til parlamentet fra det samme området ved valgene i 1979, 1983, 1988, 1992, 1997 og 2002.
Flerpartipolitikk
Han stilte som presidentkandidat for Democratic Party (DP) i 1992 og kom på tredjeplass. Ved presidentvalget i 1997, kom Kibaki på andreplass etter sittende president Moi, men foran Raila Odinga.
President
I forberedelsene til valget i 2002, allierte Kibakis Democratic Party seg med flere andre partier og dannet National Alliance Party of Kenya (NAK). NAK allierte seg videre med Liberal Democratic Party (LDP) og dannet the National Rainbow Coalition (NARC).
27. desember 2002 vant NARC en overveldende valgseier over KANU. Kibaki fikk 62% av stemmene i presidentvalget, mot kun 31% på KANU-kandidaten Uhuru Kenyatta.
30. desember 2002, fremdeles pleietrengende etter en bilulykke, sendt til sykehus i London, og plassert i en rullestol, ble Mwai Kibaki tatt i ed som den tredje presidenten, og leder for de militære styrkene til Republikken Kenya. Allerede i januar 2003 fikk Kibaki et slag som reduserte ham kraftig.
Kibakis første regjering ble en balanse med en statsråd fra hvert av Kenyas 42 områder. Hans lederstil er veldig lite detaljorientert, mye ulikt sin forgjenger, som forsøkte å kontrollere alt fra sentrum. Kibakis lederstil ga de ulike statsrådene frihet til å styre sine respektive departementer, og introdusere svært nødvendige reformer, men i opposisjonen ble det snakk om at Kibaki-regjeringen var lite villig til å bekjempe korrupsjon. I 2015 stilles de første høy-profilerte personer i Kenya for retten anklaget for korrupsjon (Anglo-Leasing).
I november 2004, i et intervju med ABC PrimeTimes journalist Peter Jennings, sa tidligere president Bill Clinton at Kibaki var den levende personen han helst ville treffe, «because of the Kenyan government's decision to abolish school fees for primary education». Clinton la til at det å sikre gratis og obligatorisk utdanning for alle barn ville påvirke flere liv enn noen annen president hadde gjort, eller ville gjøre i løpet av det året. Utdanningsprogrammet førte til at nesten 1,7 millioner flere skoleelever ble innrullert i skolen ved slutten av det året. Clinton fikk sitt ønske oppfylt da han besøkte Kenya sommeren 2005 og endelig traff president Kibaki 22. juli.
Folkeavstemning og fjerning av regjeringen
President Kibaki utnevnte ikke Raila Odinga til statsministerposten da han ble president, slik avtalen mellom partiene var (Kenyas nåværende grunnlov har ingen henvisninger til en statsministerpost); ei heller ga Kibaki LDP halvparten av ministerpostene som var avtalt. Han søkte heller støtte til sitt NAK-parti ved å utnevne ministere fra KANU og FORD. Det betydde at nesten alle ministrene tilhørte kikuyustammen.
Bedraget førte til et åpent parlamentarisk opprør og en splittelse av regjeringen, som kulminerte med en uenighet over den foreslåtte nye grunnloven til landet. Regjeringens forslag til ny grunnlov inneholdt elementer som ville styrke presidentens rolle, og svekke regionale regjeringer. Raila Odinga opponerte sterkt mot dette, og da regjeringens forslag ble lagt ut for en folkeavstemning 21. november 2005, ble det avvist med 57% mot 43%.
Etter dette nederlaget, sparket president Kibaki hele regjeringen 23. november 2005. Da den nye regjeringen ble dannet to uker senere, ble Raila Odinga og hele LDP-partiet holdt utenfor.
Ny regjering
24. juli 2006 hadde Narc-Kenya, et nytt parti organisert av allierte av Kibaki, 75% av alle setene i parlamentet. Dette indikerte at Kibakis regjering hadde kommet over tapet ved folkeavstemningen.
Vision 2030, en plan for å øke landets BNP 10% var offentliggjort av Kibaki 30. oktober 2006. Den gode økonomiske styringen under Kibakis styre har medført en økning av Kenyas BNP gjennom 4 år fra en lav vekst på 0,6% i 2002 til 3% i 2003, 4,9% i 2004, 5,8% i 2005 og 6% i 2006. En økning i BNP på 7% ble estimert for 2007, noe som var en meget bemerkelsesverdig endring fra perioden før Kibaki overtok som president.
15. november 2006 gjeninnsatte han Kiraitu Murungi, som hadde trukket seg for å tillate uavhengig etterforskning av korrupsjonsanklager da han var energiminister, og George Saitoti, som tidligere hadde vært anklaget som utdanningsminister. Begge statsrådene ble frifunnet av "etterforskningen".
Presidentvalget i 2007
I presidentvalget i 2007 vant Kibaki en omdiskutert og liten seier over opposisjonens kandidat Raila Odinga. Kibaki ble erklært som vinner og tatt i ed 30. desember 2007, på tross av påstander fra opposisjonsleder Raila Odinga om valgfusk, som i sin tur ledet til omfattende voldelige opptøyer. Flere har påpekt at det som skjedde var et rent statskupp. Over 1 300 mennesker ble drept i opptøyene. 28. februar signerte Kibaki og opposisjonslederen Raila Odinga en avtale, fremforhandlet av Kofi Annan, om maktdeling i landet for å bidra til å stoppe urolighetene. Etter at Annan klarte å framforhandle grunnlaget for en felles politisk plattform i februar, var det mange runder og avbrudd i de videre forhandlingene. Men 12. april møttes Kibaki og Odinga i hemmelighet og klarte å komme til enighet om utnevnelsen av en koalisjonsregjering. Odinga ble statsminister i regjeringen.
Kofi Annan fikk også partene til å gjentoppta arbeidet med å skaffe landet en ny grunnlov. Etter lange forhandlinger, kom en kommisjon fram til et forslag der presidenten fortsatt skulle ha stor makt, men makten skulle også fordeles ut over landet ved at alle counties fikk en folkevalgt leder og et folkevalgt organ under seg. I tillegg kom at maktfordelingsprinsippet ble gjennomført og at menneskerettighetene kom inn i grunnloven. Forslaget til grunnlov ble lagt fram for en ny folkeavstemning i 2010 og ble vedtatt med 67% av stemmene og godkjent av parlamentet i august samme år. Neste presidentvalg etter den nye grunnloven ble holdt mars 2013. Jomo Kenyatta ble valgt til president (etter dom i Supreme Court) og Kibaki gikk av.
Privat liv
Han er gift med Lucy Kibaki (født Muthoni), og de har en datter sammen, Judy Wanjiku, og tre sønner, Jimmy Kibaki, David Kagai, og Tony Githinji. Det var Lucy som tok initiativet til raidet mot Standard mediehuset i mars 2006 da hun ble trukket inn i en sak om narkotikasmugling. I 2004 rapporterte media at Kibaki hadde nok en kone, Mary Wambui, og en felles datter Wangui Mwai. Mary Wambui skal være utstyrt med statlige livvakter og andre VIP-privilegier. Hun er også en aktivist i National Rainbow Coalition-partiet. Etter at nyheten ble kjent, sendte Kibaki sin stab ut en melding om at Kibakis nærmeste familie er hans kone Lucy og deres fire barn.
Mwai Kibaki er kjent for å være en ivrig golfspiller og er et langvarig medlem av Muthaiga Golf Club. Kibaki er medlem av den romersk-katolske kirken og deltok på gudstjenester i the Holy family basilica Church ved flere anledninger.
Dom Miguelodden
Dom Miguelodden er et lite nes på sørsiden i Nordenskiöld Land på Spitsbergen på Svalbard. Neset ligger på nordsiden av Van Mijenfjorden mellom Kaldbukta og Blåhuken i vest, og Svensksundhamna i øst.
Ved Blåhuken Lykt som står her, ligger et gravfelt som er fra før 1946.
I september 1946 oppførte bygningsarbeidere fra Sveagruva en fyrlykt på neset, som en av tre lykter til hjelp for skipstrafikken på fjorden. Blåhuken lykt var i drift fra 18. september samme år.
Like vest for Dom Miguelodden ligger Blåhukhytta som eies av Store Norske Spitsbergen Kulkompani. Den ble bygd som en hvilehytte for hundekjørere mellom Svea og Camp Bell-hytta. I 1965 ble det for første gang boret et hull etter olje i området av selskapet Amoseas/Caltex. Hullet var tørt.
Neset har navn etter fyrst Dom Miguel av Bragança.
Anlegget inngikk i grenseområdet mellom det som utgjorde Fangstfelt 6 (Braganzafeltet) og Fangstfelt 7 (Lågneset). Området ble brukt i norsk pelsdyrfangst i tiden før andre verdenskrig.
Clue
Clue kan vise til:
King Abdullah University of Science and Technology
King Abdullah University of Science and Technology (KAUST)  er et universitet i Saudi-Arabia som ble åpnet av kong Abdullah bin Abdul Aziz al-Saud 23. september 2009. Første spadestikk ble tatt under en seremoni 21. oktober 2007. Målet med universitetet er å fremme forskning og vitenskap i Saudi-Arabia og verden rundt. Saudi-Arabias konge, Abdullah bin Abdul Aziz al-Saud, beordret i 2006 landets oljeselskap, Aramco, å bygge universitetet som ligger ved fiskerlandsbyen Thuwal, nær storbyen Jidda, ved landets vestkyst.
KAUST blir den første høyskolen i Saudi-Arabia hvor kvinner og menn går på samme skole. Undervisningen skal foregå etter vestlig modell, og det religiøse politi skal ikke ha adgang til skolen.
Kulmhof
Kulmhof (polsk: Chełmno) var en tysk utryddelsesleir i Polen under andre verdenskrig. Den lå 70 km fra Łódź, nær den lille landsbyen Chełmno nad Nerem (Kulmhof an der Nehr på tysk). Dette opprinnelige polske området var blitt annektert av Tyskland etter invasjonen av Polen i 1939, som en del av Reichsgau Wartheland. Chełmno var den første utryddelsesleiren. Leiren ble åpnet i 1941 for å myrde jøder fra Łódź-ghettoen og Warthegau, og var den første leiren der det ble brukt giftgass for å drepe mennesker.
Minst 152 000 mennesker ble drept i leiren, først og fremst jøder fra Łódź-gettoen og de omkringliggende områdene. Dessuten ble det drept sigøynere fra det øvrige Polen, ungarske jøder, polakker, tsjekkere og sovjetiske krigsfanger.
Oppbygging
På godset stod det et stort hus med mottagelseskontorer, rom for avkledning og rom for lagring av verdisaker. SS, politistaben og vaktene hadde hus i andre bygninger i byen.
Eiendommen var omgitt av et høyt tregjerde. Skogsleiren, som hadde plass til massegraver, var stengt av på samme måte. Leiren bestod av tre deler: administrasjonsseksjon, brakker, lager for stjålne eiendeler og en gravleggings-/kremasjonseksjon.
Leirens operasjoner
Leiren var operativ fra 7. desember 1941 til april 1943 da den ble stengt og godset sprengt. Den ble satt i gang igjen og stengt nok en gang i løpet av 1944. Drapene i Kulmhof ble utført av en SS-kommando kalt «Sonderkommando Kulmhof» som gasset mennesker med eksos og brente dem. Det ble benyttet en lastebil til gassingen.
SS og politiet utførte drapene i Kulmhof på oppdrag av Höhere SS und Polizeiführer for Reichsgau Wartheland, SS-General Wilhelm Koppe. Koppe utnevnte SS-kaptein Herbert Lange fra SIPO i Poznan som leder for spesialenheten i Chelmno. Lange ble erstattet i april 1942 av SS-kaptein Hans Bothmann. Langen og noen av hans medoffiserer hadde erfaringer med massedrap på institusjonaliserte polakker i 1940. Under ledelse av SIPO- og SD-offiserer bestod medlemmene av Sonderkommando Lange (senere kalt Sonderkommando Bothmann av Gestapo), KRIPO- og ORPO-personell. Den maksimale styrken til Sonderkommandoen var rett under under, ut av hvilke 80 tilhørte ORPO.
EM i friidrett 2010 – Maraton menn
Maraton herrer under EM i friidrett 2010 fant sted i Barcelonas gater den 1. august 2010.
Piray
Piray er en norsk tegneserie som er laget av Karine Haaland. Tegneserien er den eneste norske serien hvor fargede hovedkarakterer opptrer som vanlige hverdagsmennesker.
Piray startet i Pondus i 2007 og stripa går høsten 2007 i Pondus, Dagbladet, Ernie og Bergens Tidende.
Figurer
Tegneserien inneholder rockebaben Louïs, kløna Melis og wannabegangsteren Snorre – pluss en hel gjeng med andre mer eller mindre faste hovedpersoner som SV-kjerringen og Julepakkisen.
Lidenskapelig rockebabe og surrehue. Louïs elsker gutter og prøver å samle på så mange som mulig. Det sier seg jo selv at det kan ikke gå bra. Når hun i tillegg inviterer hjem på litt romantisk levende lys og rødglødende metall fra favorittartisten Rob Zombie, er det som regel bare å med en annen kjent artist: "bring on the night..."
Louïs er venninnen til kløna Melis. Det er som regel Louïs som må klarne hodet og redde dem begge ut av de mange situasjonene Melis bringer dem opp i med den store kjeften sin. Som oftest må de ta beina fatt.
Klønete tegneseriefigur som til tross for sitt afrikanske utseende kommer fra Elverum. På Elverum lærte Melis å verdsette gode drikkevarer, dvs tenne fyr på spriten. Ellers er det mye Melis ikke vet å sette pris på, eller forstår rekkevidden av. Som for eksempel hennes egne kommentarer. Melis snakker nemlig rett fra levra – akkurat sånn som SV-kjerringene og feministene stadig oppfordrer til – helt til Melis' presise trefninger rammer dem selv.
Melis er venninnen til rockebaben Louïs.
Han er en skikkelig wannabe-gangsta og bartender på en av oslos grønneste ammestuer. Ikke rart han skuler bort på Kurderen som driver Sheiks Palace tvers over gaten – en skikkelig partybule med dop, damer, gønnere og limmoer så lange at de må ha støttehjul.
Rockebaben Louïs og kløna Melis jobber av og til hos den frustrerte Snorre.
SV-kjerringen er som SV-kjerringer flest, en sinnssyk kjerring. Klar for det meste og totalt sinnssyk. Hun har sans for en fruktig chilener, men går heller ikke av veien for å styrte innpå et par grekere eller en marokkaner eller to.
Moralen er at det er forskjell på et åpent sinn – og et stort hull i hodet.
SV-kjerringen er husverten til wannabe-gangstaen Snorre.
Ilter pakistansk familiefar som dukket første gang opp i historien Julepakkisen, en av Piray-klassikerne. Historien er på 10 sider og så første gang dagens lys i Piray-juleheftet 2005, Jul så det holder. Julepakkisen innbragte Karine heder for beste julehefte 2005.
Historien handler om en vis pakistansk familiefar som tvinger hele familien til å feire ekte norsk jul – slik han har bestemt seg for at det foregår. Ikke alt går etter planen, selv om han lover både "øl og eternitt og gaver og presanger" som han selv sier det, før han bringer inn aftenens hellige dyr: grisen.
Julepakkisen opptrer ofte i Piray, som drosjesjåfør, eller trikkekontrollør i Piray:Nissen owns bad, julehefte 2007, eller som faren til Yasmin.
Adnan Hajj
Adnan Hajj er en libanesisk freelancefotograf som jobber i Midtøsten. Han jobbet for Reuters i over ti år, frem til 2006.